Fil 3:7 'n Mens kan dinge hê wat vir jou as 'n bate voel. Jy is baie lief vir bepaalde dinge in jou lewe. Jy klou daaraan vas. Dit word dinge waarop jy al meer begin vertrou. Dit is dikwels ook sake waaraan jy baie tyd bestee. Die groot vraag in ons lewe is of die dinge wat ons doen, waaraan ons ons vashou in diens van Christus staan. is hulle daaraan diensbaar dat jy en ek ons lewe by Christus soek?
Ons het nodig om steeds weer eerlik in die spieël te kyk. As ons dan agterkom dat dinge wat vir ons belangrik geword het vir ons 'n hindernis geword het om regtig met Christus te leef, moet ons dit uit ons lewe wegdoen. Dit kan wees dat sekere mense of aktiwiteite of 'n denkwyse jou so lief geword het. Jy kan daarvan baie moeilik afstand neem. As jy eerlik is, bou jy meer daarop as op Christus as jou God en Koning. Dit maak so seer as jy daardie ding of mens, wat jou so lief geword het, vaarwel moet sê. Jy weet eintlik nie hoe jy dan verder deur die lewe moet nie.
As jy dit in jou lewe raaksien, het dit juis die tyd geword om regtig te breek met wat die vertroue op Christus in die pad staan. Dan gaan jy raaksien wat vir jou gevoel 'n bate, wins was dit in werklikheid nie is nie. Die duiwel sal dit bly aanbeveel omdat hy jou dan by die regte lewe met Christus wil weghou. As jy of ek aan sulke bates vashou dan tref God se oordeel ons en is dit die grootste verlies wat ons ooit in die lewe kan hê. Wie homself verloeën en by Christus skuil, kry baie meer wat nou die bates in jou lewe lyk.